Source: http://mikkeli.cloudnc.fi/fi-FI/Toimielimet/Vammaisneuvosto/Kokous_2882018/Esteettoumlmyyssuunnitelman_paumlivitys(12334)
Timestamp: 2019-02-21 20:15:58+00:00
Document Index: 217283

Matched Legal Cases: ['§ 51', '§ 44', '§ 47', '§ 48', '§ 49', '§ 50', '§ 52', '§ 53', '§ 54', '§ 55', '§ 56', '§ 57', '§ 58']

Esteettömyyssuunnitelman päivitys | Mikkeli
Esteettömyyssuunnitelman päivitys
Vammaisneuvosto, kokous 28.8.2018
§ 51 Esteettömyyssuunnitelman päivitys
Vammaisneuvosto, 7.11.2017
Liikennesuunnittelija Ulla Vanhakartano oli keskustelemassa vammaisneuvoston kanssa esteettömyyssuunnitelman päivityksestä. Kaupungin esteettömyyssuunnitelma on laadittu 2013. Suunnitelma on laadittu monitoimijaisessa yhteistyössä. Lisäksi on ollut maastokäyntejä, joissa ongelmakohtia on selvitetty. Tuolloin suunnitelmasta tiedotettiin seminaareissa.
Keskusteltiin, miten esteettömyyssuunnitelman päivityksen suhteen tulisi edetä. Kaikkien vammaisryhmien, kuten näkö- ja kuulovammaisten, liikuntavammaisten sekä käyttäytymis- ja kehityshäiriöisten näkemykset ovat tärkeä ottaa huomioon. Katselmus kaupungilla nähdään tarpeelliseksi esim. liikennevaloristeyksissä, katukiveysten, valo-ohjauksen äänimajakoiden ym. suhteen.
Muita esimerkkejä, joista on huomioita ja, joita tulee tarkastella ovat esim. uudisrakennusten liuskat ja muut esteettömyysratkaisut. Suunnitteluun tarvitaan eri tahot mukaan, kuten tilakeskus, rakennusvalvonta.
Todettiin, että Essoten rakentamisympäristössä on haasteita esteettömyysmielessä, jotka säilyvät vielä vuosia rakentamisen jatkuessa.
Esteettömyyssuunnitelman päivittämisen voisi käynnistää yhteisellä suunnittelupäivällä, joka voisi olla alkuvuodesta 2018. Tuolloin voisi nimetä työryhmän esteettömyyssuunnitelman päivittämiseen.
Vammaisneuvosto, 29.5.2018
Mikkelin kaupungin uusi liikennesuunnittelija Eija Yli-Halkola esittäytyy.
Vammaisneuvosto käy keskustelun esteettömyyssuunnitelmatyön käynnistämisestä.
Liikennesuunnittelija Eija Yli-Halkola esittäytyi vammaisneuvostolle. Hänellä on kokemusta muun muassa esteettömyyssuunnitelmien laatimisesta sekä esteettömyyskartoituksista.
Päätettiin esteettömyyssuunnitelman päivittämisen käynnistämisestä. Suunniteltiin, että työ käynnistetään aloitusseminaarilla. Työhön tarvitaan moniammatillinen työryhmä, jonka on jatkossa tärkeä seurata esteettömyyssuunnitelman toteutumista. Todettiin, että työssä on huomioitava myös hahmottamishäiriöisten ja neuropsykiatrisista häiriöistä kärsivien esteettömyyteen liittyvät näkökulmat.
Työ on paras teettää konsulttityönä, sillä se on laajuudeltaan suuri ja aikaa vievä. Tavoitellaan työn käynnistämistä heti alkusyksystä. Viedään esitys esteettömyyssuunnitelman päivitystyön käynnistämisestä päätettäväksi kaupunkiympäristölautakuntaan mahdollisimman pian.
Suunnitelman teko esitetään ensi vuoden suunnittelubudjettiin. Auki on vielä laitetaanko kilpailuun vai tilataanko suoraan puitesopimuksen kautta.
Eteneminen merkitään tiedoksi.
§ 44 Kokouksen avaus
§ 47 Esityslistan hyväksyminen kokouksen työjärjestykseksi
§ 48 Kulttuuritapahtuman suunnittelun tilanne
§ 49 Avoin keskustelutilaisuus vammaisten asioista
§ 50 Vanhuksille ja vammaisille osoitettujen perintövarojen käytön periaatteet
§ 52 Hänninkentän huoltorakennuksen suunnitelman esteettömyyslausunto
§ 53 Pitkäjärven uimarannan esteettömyys
§ 54 Vammaisneuvoston esite
§ 55 Osallisuussuunnitelmatyöpaja
§ 56 Muut esille tulevat asiat
§ 57 Seuraava kokous
§ 58 Kokouksen päättäminen